
® Jika isu kemampuan makanan tidak ditangani
secara tuntas, kesannya bukan sahaja akan dirasai
pada tahap kesihatan awarm, tetapi juga terhadap
produktiviti negara secara keseluruhan

® Walaupun harga bahan makanan asas seperti beras,
minyak masak dan ayam lebih rendah berbanding negara
lain, keutamaan perbelanjaan terhad menyebabkan mereka
terpaksa berkompromi terhadap aspek kualiti pemakanan

Di Belanda, seorang pekerja menerima
gaji minimum hanya perlu bekerja empat
minit untuk memperoleh satu liter susu,
sebaliknya di Malaysia, pekerja dengan
gaji minimum perlu bekerja 58 minit bagi
mendapatkan jumlah sama.

Jurang perbezaan signifikan ini bukan
sekadar mencerminkan kos sara hidup
berbeza, bahkan menggambarkan kuasa
beli rakyat di negara ini semakin terhimpit
akibat struktur gaji tidak seiring kenaikan
kos kehidupan.

Isuini tidak boleh dipandang remeh
kerana ia mempunyai implikasi langsung
terhadap kesejahteraan rakyat, khususnya
dalam memastikan akses kepada makanan
mencukupi dan berkhasiat. Pendapatan
tidak mencukupi memaksa ramai rakyat
memilih makanan lebih murah dan

diproses berbanding makanan segar serta
berkhasiat.

Situasi ini bukan sahaja menjejaskan kesejahte-
raan dalam jangka pendek, bahkan membawa kesan
kesihatan berpanjangan.

Kekurangan makan seimbang atau malnutrisi
dan obesiti semakin meningkat, terutama dalam
kalangan isi rumah berpendapatan rendah. Kanak-
kanak isi rumah berkenaan berisiko mengalami
kekurangan zat makanan, manakala golongan
dewasa sering bergantung kepada makanan segera
yang tinggi kandungan gula dan garam.

Situasi ini mencerminkan ketidakseimbangan
antara pendapatan dengan kos kehidupan, memberi
impak negatif terhadap kesihatan rakyat. Dalam
konteks pembangunan, pemakanan baik adalah asas
pembentukan generasi masa depan yang lebih sihat
dan produktif. Kanak-kanak menerima pemakanan
seimbang akan membesar lebih baik, berdaya saing
serta memiliki keupayaan kognitiflebih tinggi.

Peluasan program pemakanan di sekolah menjadi
langkah strategik yang boleh membantu menangani
isu ketidakcukupan makanan murid. Program
ini bukan sahaja berpotensi meningkatkan tahap
kesihatan kanak-kanak, bahkan menyumbang pen-
capaian akademik lebih baik.

Sekiranya pelajar mendapat makanan berkhasiat
di sekolah, mereka dapat memberi tumpuan lebih
tinggi kepada pembelajaran tanpa gangguan akibat
kelaparan atau kekurangan tenaga.

Antara kesilapan persepsi sering berlaku dalam
perbincangan mengenai kos makanan ialah angga-
pan harga makanan rendah bermakna ia mampu
milik. Walaupun harga makanan di negara ini lebih
rendah berbanding purata global, ia tidak semesti-
nya menjamin kemampuan rakyat memperolehnya.

Apabila gaji berada pada tahap terlalu rendah,
makanan murah sekalipun boleh menjadi sukar
dibeli. Golongan berpendapatan rendah perlu
mengorbankan perbelanjaan lain demi memastikan

keperluan makanan dipenuhi.

Walaupun harga bahan makanan asas seper-
ti beras, minyak masak dan ayam lebih rendah
berbanding negara lain, keutamaan perbelanjaan
terhad menyebabkan mereka terpaksa berkompromi
terhadap aspek kualiti pemakanan.

Ketidakseimbangan harga makanan antara ban-
dar dengan luar bandar turut memberi kesan kepada
tahap kemampuan rakyat mendapatkan makanan.
Kos makanan di bandar cenderung lebih tinggi
disebabkan faktor seperti kadar sewa premis, kos
logistik dan margin keuntungan peruncit.

Akibatnya, golongan miskin bandar lebih terke-
san kerana bukan sahaja perlu menghadapi harga
makanan lebih tinggi, bahkan dibebani kos peruma-
han dan pengangkutan semakin meningkat.

Antara penyelesaian utama wajar dipertimbangkan
ialah mekanisme penyelarasan gaji minimum secara
automatik mengikut kadar inflasi dan pertumbuhan
ekonomi.

Kenaikan harga barangan tidak dapat dielakkan
dan sekiranya kadar gaji tidak meningkat sejajar
dengan kenaikan ini, kuasa beli rakyat akan terus
merosot. Dengan pelaksanaan mekanisme pelarasan
automatik, rakyat akan dapat menyesuaikan diri
dengan perubahan kos sara hidup tanpa perlu
menunggu kajian semula dasar gaji minimum yang
lazimnya mengambil tempoh panjang.

Negara seperti Kanada dan Australia sudah lama
mengamalkan pendekatan ini bagi memastikan
taraf hidup rakyat kekal stabil walaupun berdepan
perubahan dalam landskap ekonomi.

Walaupun ramai merungut kenaikan harga
makanan, masalah lebih kritikal adalah kadar gaji
terlalu rendah. Apabila rakyat memiliki pendapatan
mencukupi, kenaikan harga makanan dapat diseim-
bangkan dengan daya beli lebih kukuh.

Namun, apabila kenaikan gaji tidak berlaku pada
kadar sepatutnya, setiap peningkatan harga bara-
ngan makanan akan menjadi satu beban semakin
berat untuk ditanggung. Dalam jangka panjang,
keadaan ini boleh mengakibatkan jurang ekonomi

® Dasar menyokong
peningkatan pendapatan
rakyat serta kestabilan harga
makanan perlu diberi
keutamaan dalam agenda
pembangunan negara @

semakin melebar, seterusnya meningkatkan keti-
dakseimbangan sosial masyarakat.

Kesedaran mengenai kepentingan pemakanan
sihat juga perlu dipertingkatkan dalam masyarakat.
Masih ramai beranggapan makanan sihat mahal
dan sukar diperoleh. Namun, dengan perancangan
betul, makanan sihat sebenarnya boleh menjadi pili-
han utama tanpa memerlukan perbelanjaan besar.

Kerajaan dan pihak berkaitan boleh memain-
kan peranan penting dalam menyediakan insen-
tif kepada pengusaha pertanian tempatan bagi
meningkatkan bekalan makanan segar pada harga
lebih berpatutan. Kempen kesedaran kepentingan
pemakanan seimbang perlu diperluas agar rakyat
lebih cenderung membuat pilihan makanan lebih
baik dan berkhasiat.

Kajian terkini Pusat Penyelidikan Kesejahteraan
Sosial SWRC) dalam makalah Food Affordabilily
in Malaysia: When Markets and Money Decide What
1o lsat mengukuhkan lagi hujah isu kemampuan
makanan di negara ini berkait rapat dengan kadar
gaji rendah.

Ia menunjukkan bagaimana kuasa pasaran dan
tahap pendapatan menentukan akses rakyat kepada
makanan berkhasiat, sekali gus membuktikan
kenaikan harga makanan bukanlah satu-satunya
punca permasalahan ini. Oleh itu, dasar lebih
menyeluruh perlu dirangka bagi menangani isu ini
secara efektif.

Di negara ini, realiti menunjukkan makanan
berkhasiat semakin sukar diakses golongan ber-
pendapatan rendah. Isu ini memerlukan perhatian
segera kerana pemakanan sihat bukanlah satu
kemewahan, sebaliknya keperluan asas penting bagi
kesejahteraan masyarakat.

Jika isu kemampuan makanan tidak ditangani
secara tuntas, kesannya bukan sahaja akan dirasai
pada tahap kesihatan awam, tetapi juga terhadap
produktiviti negara secara keseluruhan.

Oleh itu, dasar menyokong peningkatan penda-
patan rakyat serta kestabilan harga makanan perlu
diberi keutamaan dalam agenda pembangunan
negara.

Kesimpulannya, isu kemampuan makanan bukan
sekadar berkaitan harga barangan semata-mata,
bahkan membabitkan tahap gaji rakyat.

Bagi memastikan rakyat Malaysia menikmati
taraf hidup lebih berkualiti, kerajaan dan majikan
perlu menilai semula kadar gaji minimum serta
merangka strategi memastikan semua lapisan
masyarakat mempunyai akses kepada makanan
sihat dan berkhasiat.

Selain itu, usaha meningkatkan kesedaran pema-
kanan sihat, memperluaskan program pemakanan
di sekolah serta menyokong pertanian tempatan
perludigiatkan.

Jikaisu ini tidak ditangani sewajarnya, jurang
ekonomi dan kesihatan dalam kalangan rakyat akan
terus melebar, mengakibatkan golongan berpenda-
patan rendah semakin terpinggir dalam arus pem-
bangunan negara.

Malaysia tidak boleh membiarkan situasi ini
berlarutan.





